ai4bharat/Pralekha huggingface dataset:
ஜல்சக்தி அமைச்சகம்
கிராமப்புற தூய்மை இந்தியா திட்டத்தின் கீழ் மாநிலங்கள், யூனியன் பிரதேசங்களின் வருடாந்திர அமலாக்கத் திட்டத்துக்கு தேசிய திட்ட அனுமதி குழு பரிசீலனை
தேசிய திட்ட அனுமதி குழுவின் மூன்றாவது கூட்டம், கிராமப்புற தூய்மை இந்தியா திட்டத்தின் கீழ் இரண்டாம் கட்டத்தை அனைத்து மாநிலங்களும், யூனியன் பிரதேசங்களும்-2022-23-ம் நிதியாண்டில் அமல்படுத்துவது குறித்து பரிசீலிப்பதற்காக இன்று நடைபெற்றது. மெய்நிகர் வடிவில் நடைபெற்ற இந்தக் கூட்டத்திற்கு குடிநீர் மற்றும் தூய்மைதுறை செயலர் திருமதி வினி மகாஜன் தலைமை தாங்கினார். ஜல்சக்தி அமைச்சக அதிகாரிகள், பல்வேறு மாநிலங்கள், யூனியன் பிரதேசங்களைச் சேர்ந்த மூத்த அதிகாரிகள் கலந்து கொண்டனர்.
இந்த நிகழ்ச்சியில் உரையாற்றிய திருமதி மகாஜன் அனைத்து மாநிலங்களும் திறந்தவெளி கழிப்பிடம் இல்லாத நிலையை உறுதி செய்ய வேண்டும் என்று வலியுறுத்தினார். அனைத்து கிராமங்களிலும் தூய்மை இந்தியா திட்ட நடவடிக்கைகளை செயல்படுத்தி கிராமச்சூழலில் குறிப்பிடத்தக்க மாற்றத்தை ஏற்படுத்த வேண்டும் என்று அவர் கேட்டுக்கொண்டார்.
கிராமப்புற தூய்மை இந்தியா திட்டத்தின் இயக்குனர் திரு அருண் பரோகா, விவாதத்தை துவக்கிவைத்தார். வருடாந்தர செயலாக்கத் திட்டத்தை சிறப்பாக செயல்படுத்த வேண்டும் என்று மூத்த அதிகாரிகள் வலியுறுத்தினர், இந்த திட்டத்தின் இலக்குகளை நிறைவேற்ற மாநிலங்களைச் சேர்ந்த பிரதிநிதிகள் உறுதி அளித்தனர்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825069
பிரதமர் அலுவலகம்
முன்னாள் பிரதமர் திரு மொரார்ஜி தேசாய்க்கு பிரதமர் புகழாரம் சூட்டியுள்ளார்
முன்னாள் பிரதமர் திரு மொரார்ஜி தேசாய்க்குப் புகழாரம் சூட்டியுள்ள பிரதமர் திரு நரேந்திர மோடி, இவர் தலைசிறந்த நிர்வாகி என்றும், இந்தியாவின் சுதந்திரப் போராட்டத்திற்கு இவரது பங்களிப்பு நினைவுகூரப்படும் என்றும் கூறியுள்ளார்.
ட்விட்டரில் பிரதமர் கூறியிருப்பதாவது;
“நமது முன்னாள் பிரதமர் மொரார்ஜி தேசாய்க்கு மரியாதை செலுத்துகிறேன். தலைசிறந்த நிர்வாகத்திற்காகவும், இந்தியாவின் சுதந்திரப் போராட்டத்திற்கான பங்களிப்புக்காகவும் இவர் நினைவுகூரப்படுவார். அவசர நிலையை எதிர்த்ததில் அவரது பங்களிப்பும், அதற்குப் பிந்தைய காலத்தில் தேசத்தை வழிநடத்தியதும் பாராட்டத்தக்கதாகும்.”
மத்திய அமைச்சரவை
இந்தியா மற்றும் தென் ஆப்பிரிக்கா இணைந்து வெளியிட்ட அஞ்சல் தலைக்கு மத்திய அமைச்சரவை ஒப்புதல்
“இந்தியா மற்றும் தென் ஆப்பிரிக்கா இடையேயான 20 வருட உத்திசார் கூட்டாண்மை” என்ற தலைப்பில் இந்தியா மற்றும் தென் ஆப்பிரிக்கா கூட்டாக இணைந்து வெளியிட்டுள்ள அஞ்சல் தலை குறித்து புதுதில்லியில் இன்று பிரதமர் திரு. நரேந்திர மோடி தலைமையில் கூடிய மத்திய அமைச்சரவை கூட்டத்தில் விவரிக்கப்பட்டது.
இந்தியா மற்றும் தென் ஆப்பிரிக்கா கூட்டாக இணைந்து வெளியிட்டுள்ள இந்த நினைவு அஞ்சல் தலையில் தீன் தயாள் உபாத்யாயா மற்றும் தென் ஆப்பிரிக்காவின் ஆலிவர் ரெஜினால்டு டாம்போ ஆகியோரின் உருவப்படம் இடம்பெற்றுள்ளது. இது தொடர்பாக இந்தியா மற்றும் தென் ஆப்ரிக்கா இடையே 2018 மே மாதம் புரிந்துணர்வு ஒப்பந்தம் கையெழுத்திடப்பட்டது.
(Visitor Counter : 151
நிதி ஆணையம்
மத்திய கிராமப்புற வளர்ச்சி அமைச்சகத்துடன் நிதி ஆணையம் சந்திப்பு
பதினைந்தாவது நிதி ஆணையத்தின் தலைவர் திரு. என்.கே.சிங் தலைமையிலான உறுப்பினர் குழு என்று மத்திய கிராமப்புற வளர்ச்சி அமைச்சர் திரு நரேந்திர சிங் தோமர் மற்றும் அமைச்சகத்தின் மூத்த அதிகாரிகளை இன்று சந்தித்தது. பிரதமர் கிராம சடக் யோஜனா  பராமரிப்பு பற்றி 2020- 21ஆம் ஆண்டுக்கான 15வது நிதி ஆணையத்தின் அறிக்கையில் கொடுக்கப்பட்டுள்ள பொது வரையறைகள் குறித்து, மத்திய கிராமப்புற வளர்ச்சி அமைச்சகத்தின் எண்ணங்களைப் பெறுவதற்காக இந்த சந்திப்பு நிகழ்ந்தது. பிரதமரின் கிராமப்புறச் சாலைகள் திட்டத்தின் கீழ் சாலைகள் பராமரிப்பு பற்றிய மத்திய கிராமப்புற வளர்ச்சி அமைச்சகத்தின் திட்டப்படி 2021- 26ஆம் ஆண்டு காலத்திற்கான மாநிலங்களுக்கான மானியங்கள், செயல்பாட்டுக்கான ஊக்கத்தொகைகள் ஆகியவற்றை மாநிலங்களுக்குப் பரிந்துரைப்பது குறித்தும், கிராமப்புற வளர்ச்சிக்காக மத்திய அரசு சமீபத்தில் வெளியிட்ட பல்வேறு அறிவிப்புகள் குறித்தும், இந்த 15வது நிதிக்குழுவின் நிதி ஆணையத்தின் பணிக்குறிப்புகளுக்கு உட்பட்டு இச்சந்திப்பின்போது விவாதிக்கப்பட்டது.
பிரதமரின் கிராமப்புறச் சாலைகள் திட்டத்தின் மூலம் கிராமப்புறச் சாலைகளை இணைப்பது குறித்து 15வது நிதிஆணையம் தனது அறிக்கையில் குறிப்பிட்டுள்ளது. சாலை சொத்துக்களைப் பராமரிப்பதற்கு, இத்திட்டத்தின் மூலம் நிதி தொடர்ந்து கிடைக்கப் பெறுவது மிகவும் முக்கியம் என்று 15வது நிதிஆணையம் குறிப்பிட்டுள்ளது.
உலகளாவிய கோவிட்-19 பெருந்தொற்று நோயை அடுத்து மத்திய அரசு அறிவித்த 2 லட்சம் கோடி ரூபாய் கொண்ட நிதி ஊக்கத் தொகுப்பில் வேலைவாய்ப்பு அதிகரிக்கும் விதமாக மகாத்மா காந்தி ஊரக வேலை உறுதியளிப்புத் திட்டத்திற்கு அதிக தொகை ஒதுக்கப்பட்டது. இதனால் மொத்தம் 300 கோடி மனித வேலை நாட்கள் உருவாகும் என்று நிதி ஆணையம் தெரிவித்துள்ளது. பருவமழைக் காலத்தின் போது மாநிலம் திரும்பிய புலம் பெயர் தொழிலாளர்கள் உட்பட அனைவருக்கும் தேவைப்படும் வேலை வாய்ப்புகளை வழங்குவதோடு, நீர் சேகரிப்புச் சொத்துக்கள் உட்பட நீண்ட காலம் இருக்கக்கூடிய, வாழ்வாதாரத்திற்கான சொத்துக்களை அதிக அளவில் உருவாக்கவும் இது உதவும். அதிக உற்பத்தியின் மூலமாக இது கிராமப்புறப் பொருளாதாரத்தை மேம்படுத்தும்.
2021 முதல் 2025- 26 காலத்திற்கான திட்ட முன் வரைவை மத்திய கிராமப்புற வளர்ச்சி அமைச்சகம் பதினைந்தாவது நிதிஆணையத்திடம் அளித்தது. நிதி ஆணையம் பரிந்துரை செய்த காலகட்டத்திற்கு 82,946 கோடி ரூபாய்  தேவைப்படும் என்று இதில் மதிப்பிடப்பட்டுள்ளது.
பிரதமரின் கிராமப்புறச் சாலைகள் திட்டத்திற்கான பராமரிப்பு நிதியம் குறித்து விரிவான திட்டத்தையும், மத்திய கிராமப்புற வளர்ச்சி அமைச்சகம் அளித்துள்ளது. 2011 சென்சஸ் கணக்கெடுப்பின் படி இதுவரை 250க்கும் மேற்பட்டவர்கள் உள்ள 45614 இடங்கள் தொடர்புகள் இல்லாமல் உள்ளன என்று இந்தத் திட்டவரைவு கூறுகிறது. மீதமுள்ள, எந்தவித தொடர்புகளுமற்ற இடங்களைத் தொடர்பில் இணைக்க வேண்டுமானால் 130000 கோடி ரூபாய் நிதி தேவைப்படும். PMGSY திட்டச் சாலைகளைப் பராமரிப்பதற்கான நிதிச் சுமையை மத்திய கிராமப்புற வளர்ச்சி அமைச்சகம் மதிப்பிட்டுள்ளது. அவை பின்வருமாறு:
|
|
ஆண்டு
|
|
ரூபாய் கோடியில்
|
|
2020-2021
|
|
51552.88
|
|
2021-2022
|
|
56053.64
|
|
2022-2023
|
|
61766.74
|
|
2023-2024
|
|
67611.95
|
|
2024-2025
|
|
73141.96
|
|
2025-2026
|
|
76466.83
வணிகம் மற்றும் தொழில்துறை அமைச்சகம்
இந்தியா-ஆஸ்திரேலியா இடையே பொருளாதார ஒத்துழைப்பு மற்றும் வர்த்தக ஒப்பந்தம் கையெழுத்து: மக்கள் மற்றும் தொழில்களுக்கிடையேயான ஒத்துழைப்பு அதிகரிக்கும்
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தில்  மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் மற்றும் ஆஸ்திரேலிய வர்த்தகம், சுற்றுலா மற்றும் முதலீட்டு துறை அமைச்சர் திரு டான் டெஹான் ஆகியோர் கையெழுத்திட்டனர்.
இந்தியப் பிரதமர் திரு நரேந்திர மோடி மற்றும் ஆஸ்திரேலியப் பிரதமர் மேன்மைமிகு ஸ்காட் மோரிசன் முன்னிலையில் காணொலி முறையில் இந்த நிகழ்ச்சி இன்று நடைபெற்றது.
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தின் முக்கிய அம்சங்கள் பின்வருமாறு:
பத்தாண்டுகளுக்கும் அதிகமான காலத்திற்குப் பிறகு வளர்ந்த நாடு ஒன்றுடனான இந்தியாவின் முதல் வர்த்தக ஒப்பந்தம் இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் ஆகும். இரு நட்பு நாடுகளுக்கிடையேயான இருதரப்பு பொருளாதார மற்றும் வணிக உறவுகளின் முழு அளவிலான ஒத்துழைப்பை உள்ளடக்கிய இந்த ஒப்பந்தம், பொருட்களின் வர்த்தகம், ஆதார விதிகள், சேவைகள் வர்த்தகம், வர்த்தகத்திற்கான தொழில்நுட்ப எல்லைகள், சுகாதாரம் போன்ற பகுதிகளை உள்ளடக்கியது ஆகும். தகராறு தீர்வு, தொலைத்தொடர்பு, சுங்க நடைமுறைகள், மருந்து பொருட்கள் மற்றும் பிற பகுதிகளில் ஒத்துழைப்பு உள்ளிட்டவையும் இதில் அடங்கும். இருதரப்பு பொருளாதார ஒத்துழைப்பின் பல்வேறு அம்சங்களை உள்ளடக்கிய 8 வெவ்வேறு துறை சார்ந்த கடிதங்களும் ஒப்பந்தத்தின் ஒரு பகுதியாக நிறைவு செய்யப்பட்டன.
தாக்கம் அல்லது நன்மைகள்:
இரு நாடுகளுக்கும் இடையே வர்த்தகத்தை ஊக்குவித்து மேம்படுத்துவதற்கான அமைப்புரீதியான செயல்முறையை ஒப்பந்தம் வழங்குகிறது. இந்தியாவிற்கும் ஆஸ்திரேலியாவிற்கும் இடையிலான இந்த ஒப்பந்தம், இந்தியா மற்றும் ஆஸ்திரேலியாவால் கையாளப்படும் அனைத்து கட்டண வரிகளையும் உள்ளடக்கியது ஆகும். ரத்தினங்கள் மற்றும் ஆபரணங்கள், ஜவுளி, தோல், காலணி, தளவாடங்கள், உணவு மற்றும் விவசாயப் பொருட்கள், பொறியியல் பொருட்கள், மருத்துவ சாதனங்கள் மற்றும் வாகனங்கள் உள்ளிட்ட முக்கிய துறைகள் இதில் அடங்கும். மறுபுறம், தனது 70%-க்கும் மேற்பட்ட கட்டண வரிகளில் ஆஸ்திரேலியாவிற்கு முன்னுரிமை அணுகலை இந்தியா வழங்கும்.
சேவைகள் வர்த்தகத்தைப் பொறுத்தவரை, சுமார் 135 துணைத் துறைகள் பெரியளவிலான உறுதிகளை வழங்கியுள்ள ஆஸ்திரேலியா, 120 துணைத் துறைகள் மிகவும் விருப்பமான நாடு எனும் தகுதியையும் வழங்கியுள்ளது. இந்தியாவின் முக்கியத் துறைகளான தகவல் தொழில்நுட்பம், தகவல் தொழில்நுட்பம் சார்ந்த சேவைகள், வணிக சேவைகள், உடல்நலம், கல்வி மற்றும் ஒலி-ஒளி உள்ளிட்டவை இதில் அடங்கும்.
காலக்கெடு:
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்திற்கான பேச்சுவார்த்தைகள் 30 செப்டம்பர் 2021 அன்று முறையாக மீண்டும் தொடங்கப்பட்டு, மார்ச் 2022 இறுதிக்குள் விரைவாக முடிவடைந்தன.
பின்னணி:
இந்தியாவும் ஆஸ்திரேலியாவும் சிறந்த இருதரப்பு உறவுகளைக் கொண்டுள்ளன. சமீபத்திய ஆண்டுகளில் அவை வலுப்பெற்று நேர்மறையான பாதையில், நட்புரீதியான கூட்டாக வளர்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812730
சிறப்பு சேவைகள் மற்றும் கட்டுரைகள்
சட்டமன்ற தொகுதிவாரியான வேட்பாளர் தகவல் தொகுப்பு: சென்னை பத்திரிகை தகவல் அலுவலகம் ஊடகவியலாளர்களுக்காக வெளியீடு
தமிழ்நாடு சட்டமன்றத் தேர்தல் 2021-ல் பதிவான வாக்குகள் எண்ணப்படுவதற்கு இன்னும் சில தினங்களே உள்ள நிலையில், தேர்தல் முடிவுகள் குறித்த செய்திகளை சேகரிக்கும் ஊடகவியலாளர்களுக்கு உதவும் நோக்கில், தொகுதிவாரியான வேட்பாளர் தகவல் தொகுப்பை சென்னை பத்திரிகை தகவல் அலுவலகம் தயாரித்து வெளியிட்டுள்ளது.
இந்த 249-பக்க மின்னணு கையேடு மிகவும் கவனமாக தயாரிக்கப்பட்டுள்ளது. இதில் ஏப்ரல் 6 அன்று நடைபெற்ற சட்டமன்ற தேர்தலில் போட்டியிட்ட அனைத்து வேட்பாளர்கள்  குறித்த தொகுதிவாரியான தகவல்கள் இடம் பெற்றுள்ளன.
இந்த கையேட்டின் உதவியோடு, ஒவ்வொரு வேட்பாளரும் பெற்ற வாக்குகளின் எண்ணிக்கையை ஊடகவியலாளர்கள் எளிதாக பதிவு செய்து கொள்ளலாம். பொது வாக்குகள், தபால் வாக்குகள் மொத்த வாக்குகள் மற்றும் பதிவான வாக்குகளின் சதவீதம் ஆகியவற்றுக்காக தனித்தனியான பத்திகள் வழங்கப்பட்டுள்ளன.
களத்தில் உள்ள ஊடகவியலாளர்கள் தேர்தல் முடிவுகளை வேகமாகவும், எளிதாகவும் தெரிவிப்பதற்கு இந்த விரிவான தகவல் தாள் மிகவும் உதவிகரமாக இருக்கும். இந்த மின்னணு கையேட்டை https://static.pib.gov.in/WriteReadData/userfiles/PIBChennai/Final%20book.pdf என்ற இணைப்பில் பதிவிறக்கம் செய்துக் கொள்ளலாம்.
சட்டமன்ற தேர்தலுக்கு முன்னதாக, ஊடகவியலாளர்களுக்கு உதவும் வகையில், தமிழக சட்டப் பேரவைத் தேர்தல் கையேடு 2021-ஐ சென்னை பத்திரிகை தகவல் அலுவலகம் தயாரித்து வெளியிட்டது குறிப்பிடத்தக்கது.
முந்தைய தேர்தல் முடிவுகள், தேர்தல் நடத்தை விதிமுறைகள் குறிப்பாக கொரோனா தொற்றுப் பரவல் தொடர்பான சிறப்பு விதிமுறைகள், 234 தொகுதி வாரியான தரவுகள், தொகுதி சீரமைப்பு விவரங்கள், தொகுதி வாரியான வாக்காளர் எண்ணிக்கை, வேட்பாளர்களும், வாக்காளர்களும் கவனிக்க வேண்டிய அம்சங்கள் என்று பல்வேறு தகவல்களுடன் இந்த கையேடு விரிவாக தொகுக்கப்பட்டிருந்தது. இந்த கையேடு ஊடகவியலாளர்களிடையே பெரும் வரவேற்பை பெற்றது.
மத்திய அமைச்சரவை
இமாச்சலப் பிரதேசம் மற்றும் உத்தராகண்ட் மாநிலங்களுக்கு தொழில்துறை மேம்பாட்டுத் திட்டம், 2017 இன் கீழ் கூடுதல் நிதித் தேவைக்கு மத்திய அமைச்சரவை ஒப்புதல்
இமாச்சலப் பிரதேசம் மற்றும் உத்தராகண்ட் மாநிலங்களுக்கான தொழில்துறை மேம்பாட்டுத் திட்டம் 2017-க்கு ரூ.1164.53 கோடி நிதி ஒதுக்கீடு செய்ய பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், ஒப்புதல் அளிக்கப்பட்டது. இமாச்சலப் பிரதேசம் மற்றும் உத்தராகண்ட் மாநிலங்களுக்கான தொழில்துறை மேம்பாட்டுத் திட்டம், 2017-ஐ 2018 ஏப்ரல் 23, 2018 தேதியிட்ட அறிவிக்கை எண் 2  / 2018-எஸ்பிஎஸ் மூலம் மத்திய அரசு அறிவித்தது. இத்திட்டத்தின் கீழ் மொத்த நிதி ஒதுக்கீடு ரூ.131.90 கோடியாகும். ஒதுக்கீடு செய்யப்பட்ட நிதி 2021-22 நிதியாண்டில் செலவழிக்கப்பட்டது. மேலும், 2028-2029 ஆம் ஆண்டு வரை உறுதியளிக்கப்பட்ட பொறுப்புகளை நிறைவேற்ற கூடுதல் நிதித் தேவை ரூ.1,164.53 கோடியாகும். இந்தக் கூடுதல் நிதி ஒதுக்கீட்டை ஒதுக்க, தொழில் வளர்ச்சித் திட்டம், 2017ன் கீழ், அமைச்சரவையின் ஒப்புதல் கோரப்பட்டது.
கடன் அணுகலுக்கான மத்திய மூலதன முதலீட்டு ஊக்கத்தொகை:
இமாச்சலப் பிரதேசம் மற்றும் உத்தராண்ட் மாநிலங்களில் அமைந்துள்ள உற்பத்தி மற்றும் சேவைத் துறையில் கணிசமான அளவில் விரிவடைந்துள்ள அனைத்து தகுதிவாய்ந்த புதிய தொழில் நிறுவனங்கள் மற்றும் ஏற்கனவே உள்ள தொழில் நிறுவனங்களுக்கு, ஆலை மற்றும் இயந்திரங்களுக்கான முதலீட்டில் 30% மத்திய மூலதன முதலீட்டு ஊக்கத்தொகை ரூ.5.00 கோடி என்ற உச்ச வரம்புடன் வழங்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1955110
---
ANU/AD/IR/KPG/GK
(
மத்திய அமைச்சரவை
ஆலோசனை மேம்பாட்டு மையம் மற்றும் அதன் மனித வளம், அசையும் சொத்துக்கள் மற்றும் கடன் பொறுப்புகளுடன் மத்திய அறிவியல் மற்றும் தொழிலக ஆராய்ச்சித் துறையின் அறிவியல் மற்றும் தொழிலக ஆராய்ச்சி கவுன்சிலுடன் இணைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், கீழ்காணும் முடிவுகளுக்கு ஒப்புதல் அளிக்கப்பட்டது:
I. சிஎஸ்ஐஆர் நிறுவனத்தில் 13 பதவிகளை உருவாக்குவதன் மூலம், ஆலோசனை மேம்பாட்டு மையத்தில் தற்போது பணியாற்றும் 13 ஊழியர்கள் பணியமர்த்தப்படுவார்கள்.
II. புதுதில்லி இந்தியா ஹேபிடேட் மையத்தில் ஆலோசனை மேம்பாட்டு மையம் அமைந்துள்ள இடம், இந்திய ஹேபிடேம் மையத்திடமே திருப்பி அளிக்கப்படும். அதன்மூலம் கிடைக்கும் தொகை இந்திய அரசின் ஒருங்கிணைந்த நிதியத்தில் சேர்க்கப்படும்.
III. இணைப்புக்குப் பிறகு ஆலோசனை மேம்பாட்டு மையத்தின் அனைத்து அசையும் சொத்துக்கள் மற்றும் கடன் பொறுப்புகள் சிஎஸ்ஐஆர் நிறுவனத்திற்கு மாற்றப்படும்.
குறைந்தபட்ச அரசாங்கம் – அதிகபட்ச ஆளுகை என்ற பிரதமரின் தாரக மந்திரத்திற்கு ஏற்ப அறிவியல் தொழில்நுட்பத் துறையை சீரமைக்க இந்த இருஅமைப்புகளின் இணைப்பு உதவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820517
விவசாயத்துறை அமைச்சகம்
ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சட்டீஸ்கர், ஹரியானா மற்றும் பீகார் ஆகிய மாநிலங்களில் 16 ஜுலை 2020 வரை 3.5 லட்சம் ஹெக்டேர்களில் வெட்டுக்கிளிகள் கட்டுப்பாட்டு நடவடிக்கைகள் மேற்கொள்ளப்பட்டுள்ளன
11 ஏப்ரல் 2020 முதல் 16 ஜுலை 2020 வரையிலான காலகட்டத்தில் ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம் மற்றும் ஹரியானா மாநிலங்களில் வெட்டுக்கிளிக் கட்டுப்பாட்டு வட்டார அலுவலகங்கள் . மூலமாக 1,76,055 ஹெக்டேர் நிலப்பகுதிகளில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டுள்ளன. ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சட்டீஸ்கர், ஹரியானா மற்றும் பீகார் மாநிலங்களின் மாநில அரசுகள் 16 ஜுலை 2020 வரை 1,76,026 ஹெக்டேர் நிலப்பரப்பில் வெட்டுக்கிளிக் கட்டுப்பாட்டு நடவடிக்கைகளை மேற்கொண்டு உள்ளன.
16-17 ஜுலை 2020இன் இரவு நேரத்தில் ராஜஸ்தான் மாநிலத்தின் பார்மர், ஜோத்பூர், பிக்கானீர், நாகௌர், சூரூ, ஜுன்ஜுனு, சிக்கர், ஜலோர் மற்றும் சிரோகி ஆகிய 9 மாவட்டங்களின் 23 இடங்கள் மற்றும் குஜராத்தின் கஜ் மாவட்டம் ஆகியவற்றில் வெட்டுக்கிளிக் கட்டுப்பாட்டு வட்டார அலுவலகங்கள் மூலம் கட்டுப்பாட்டு நடவடிக்கைகள் மேற்கொள்ளப்பட்டன. இதனோடு உத்திரப்பிரதேசத்தின் பிலிபிட் மாவட்டத்தில் 2 இடங்கள் மற்றும் ராஜஸ்தானின் பாலி மாவட்டத்தில் 1 இடத்தில் சம்பந்தப்பட்ட மாநில வேளாண் துறைகள் 16-17 ஜுலை 2020இன் இரவு நேரத்தில் சிறு சிறு வெட்டுக்கிளிக் குழுக்கள் மற்றும் சிதறிக்கிடக்கும் வெட்டுக்கிளிக் கூட்டங்களுக்கு எதிரான கட்டுப்பாட்டு நடவடிக்கைகளை மேற்கொண்டன.
இன்று இந்திய விமானப்படையின் ஹெலிகாப்டர் ராஜஸ்தான் மாநிலத்தின் பார்மரில் உள்ள ராம்சர் பகுதியில் வெட்டுக்கிளிகளுக்கு எதிரான நடவடிக்கைகளை எடுத்தது.
- ராஜஸ்தான், ஜோத்பூரில் பிசல்பூர் மற்றும் தஞ்சியாவஸ் ஆகிய பகுதிகளில் கட்டுப்பாட்டு நடவடிக்கைகள்
- உத்திரப்பிரதேசத்தின் பிலிபிட்டில் பிரான்பூர் பகுதியில் ட்ரோன் மூலமாக மேற்கொள்ளப்படும் நடவடிக்கை
- ராஜஸ்தான் மாநிலத்தின், ஜோத்பூரின் தடா, டீச்சு பகுதிகளில் கட்டுப்பாட்டு நடவடிக்கைகள்
- ராஜஸ்தான் மாநிலத்தின், ஜோத்பூரின் தஞ்சியாவஸ் பகுதியில் கட்டுப்பாட்டு நடவடிக்கைகள்
- ராஜஸ்தான் மாநிலத்தின் நோகா, பிக்கானீர் பகுதிகளில் வெட்டுக்கிளி அழிப்பு
- ராஜஸ்தான் மாநிலத்தின் சூரு, அமர்சர் பகுதிகளில் வெட்டுக்கிளி அழிப்பு
ராஜஸ்தான் மாநிலத்தின் பார்மர், ஜோத்பூர், பிக்கானீர், நாகௌர், சூரூ, ஜுன்ஜுனு, சிக்கர், ஜலோர் மற்றும் சிரோகி ஆகிய மாவட்டங்கள், குஜராத்தின் கஜ் மாவட்டம் உத்திரப்பிரதேசத்தின் பிலிபிட் மாவட்டம் ஆகிய மாவட்டங்களில் இன்று  முதிர்ச்சி பெறாத ஊதாநிற வெட்டக்கிளிகள் மற்றும் வளர்ந்த மஞ்சள் நிற வெட்டுக்கிளிகள் கூட்டம் கூட்டமாக படையெடுத்திருந்தன.
(Visitor Counter : 156
சுகாதாரம் மற்றும் குடும்ப நலத்துறை அமைச்சகம்
டெல்லி துணைநிலை ஆளுநர் , சுகாதார அமைச்சருடன் கோவிட்-19 சூழ்நிலையை சமாளிப்பதற்கான ஆயத்த நிலை மற்றும் தற்போதைய நிலை குறித்து டாக்டர் ஹர்ஷ் வர்த்தன் ஆய்வு.
``டெல்லியில் கொரோனா பாதிப்பும், அதன் காரணமாக ஏற்படும் மரணங்களும் அதிகரித்து வரும் நிலையில், பரிசோதனை ஏற்பாடுகளைத் தீவிரப்படுத்துவது, தீவிர கண்காணிப்பு, தொடர்புத் தடமறிதல் மற்றும் கடுமையான கட்டுப்பாட்டு ஏற்பாடுகள், எல்லைகள் கட்டுப்பாட்டு நடவடிக்கைகளை தீவிரப்படுத்த வேண்டியுள்ளது.'' கோவிட்-19 சூழ்நிலையை தடுப்பது மற்றும் கட்டுப்படுத்துவதற்கான ஆயத்த நிலை குறித்து காணொளி மூலம் உயர்நிலைக் கூட்டத்தில் இன்று ஆய்வு செய்ய மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இந்தக் கருத்தைத் தெரிவித்துள்ளார். அமைச்சகத்தின் இணை அமைச்சர் திரு அஸ்வினி குமார் சௌபே, டெல்லி துணை நிலை ஆளுநர் திரு அனில் பைஜால், டெல்லி சுகாதார அமைச்சர் திரு சத்யேந்திர ஜெயின் ஆகியோரும் இந்த ஆய்வில் பங்கேற்றனர்.
டெல்லியில் அனைத்து மாவட்டங்களிலும் இப்போது கோவிட்-19 பாதிப்பு ஏற்பட்டுள்ள நிலையில், ``நோய்த் தாக்குதல் எண்ணிக்கை அதிகரிப்பதும், பல மாவட்டங்களில் மருத்துவப் பரிசோதனைகள் எண்ணிக்கை குறைவாக இருப்பதும் கவலை தரும் விஷயங்களாக உள்ளன'' என்று டாக்டர் ஹர்ஷ் வர்த்தன் கூறினார். டெல்லியில் ஒரு மில்லியன் பேருக்கு பரிசோதனை செய்யப்படுவோரின் எண்ணிக்கை 2018 ஆக உள்ள நிலையில், வட கிழக்கு  மற்றும் தென் கிழக்கு  போன்ற மாவட்டங்களில் இது மிகவும் குறைவாக உள்ளது. கடந்த வாரத்தில் டெல்லி யூனியன் பிரதேசத்தில் நோய் பாதிப்பு அளவு 25.7 சதவீதமாக இருந்த நிலையில், பல மாவட்டங்களில் 38 சதவீத பாதிப்பு கண்டறியப் பட்டுள்ளது என்று அவர் தெரிவித்தார். சுகாதாரப் பணியாளர்களுக்கு அதிக அளவில் தொற்று பாதிப்பு ஏற்பட்டிருப்பது கவலைக்குரிய விஷயம் என்று அவர் குறிப்பிட்டார். சுகாதாரச் சேவை மையங்களில் நோய்த் தடுப்புக் கட்டுப்பாட்டு ஏற்பாடுகள் சரியாக இல்லை என்பதை இது காட்டுகிறது என்று கூறிய அவர், இதுகுறித்து முன்னுரிமை அடிப்படையில் கவனம் செலுத்த வேண்டும் என்று கேட்டுக் கொண்டார்.
கட்டமைப்பு வசதிகளை மேம்படுத்தி பரிசோதனைகளின் எண்ணிக்கையை அதிகரிக்க வேண்டியதன் அவசியத்தை அவர் வலியுறுத்தினார். நோய் பாதிப்புக்கு ஆளானவர்களுக்கு சிறப்பான சிகிச்சை அளித்து, மரண விகிதத்தைக் குறைப்பதற்கு, சிறந்த மருத்துவ வசதிகளை மேம்படுத்த வேண்டும் என்றும் அவர் கூறினார். பாதிப்பு எண்ணிக்கை வேகமாக அதிகரித்து வருவதால், சிகிச்சைக்கு சேர்ப்பதில் தேவையற்ற தாமதத்தைத் தவிர்க்க, படுக்கை வசதிகளை துரிதமாக அதிகப்படுத்த வேண்டும் என்றும் அவர் கேட்டுக் கொண்டார். ``கணிசமான அளவில் பலரும் வீடுகளிலேயே தனிமைப்படுத்தல் நிலையில் இருக்கும் போது, பரிசோதனை, சிகிச்சை குறித்து முடிவு செய்தல் மற்றும் தேவையான பிரத்யேக சிகிச்சை மையங்களுக்கு மாற்றுவது குறித்து உரிய காலத்தில் முடிவு எடுக்க முயற்சி எடுக்க வேண்டும். மரணங்களைக் குறைக்க இவை முக்கியம்'' என்று அவர் கூறினார். முதியவர்கள் மற்றும் பாதிப்பு ஆளாகும் வாய்ப்பில் உள்ள இதர உடல்நலக் குறைபாடுகள் உள்ளவர்களை அடையாளம் கண்டு பாதுகாத்திட வேண்டும் என்று அவர் குறிப்பிட்டார். வீடுகளில் தனிமைப்படுத்தல் வாய்ப்பு இல்லாத பகுதிகளில் தொகுப்பாக தனிமைப்படுத்தல் வசதிகளை ஏற்படுத்துவதிலும் கவனம் செலுத்த வேண்டும் என்று மத்திய அமைச்சர் யோசனை தெரிவித்தார்.
(Visitor Counter : 201
பிரதமர் அலுவலகம்
காசியாபாத்- அலிகார் விரைவுச்சாலையில் 100 கிலோமீட்டர் தொலைவிற்கு சிமென்ட் சாலை அமைக்கப்பட்டதற்கு பிரதமர் பாராட்டு
காசியாபாத்- அலிகார் விரைவுச்சாலையில் 100 கிலோமீட்டர் தொலைவிற்கு சிமென்ட் சாலை அமைக்கப்பட்டதற்கு பிரதமர் திரு நரேந்திர மோடி பாராட்டு தெரிவித்ததுடன், முக்கியமான நெடுஞ்சாலை வழியில் இந்தப் பணி மேற்கொள்ளப்பட்டிருப்பது குறிப்பிடத்தக்க சாதனை என்றும் கூறியுள்ளார்.
மத்திய சாலை போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரியின் ட்விட்டர் பதிவிற்கு பதிலளித்து பிரதமர் கூறியதாவது:
“முக்கியமான நெடுஞ்சாலையில் இது ஒரு குறிப்பிடத்தக்க சாதனை. மேம்பட்ட உள்கட்டமைப்பிற்கு, வேகம் மற்றும் நவீன நடைமுறைகளில் முக்கியத்துவம் செலுத்தப்பட்டு வருவதற்கு இது ஓர் எடுத்துக்காட்டு.”
குடியரசுத் துணைத் தலைவர் செயலகம்
கவுதமாலா நகரம் நெருக்கடிகளிலும் பிரகாசிக்கும் வாழ்க்கையை பிரதிபலிக்கிறது: வெங்கையா நாயுடு
குடியரசுத் துணைத் தலைவர் திரு.எம்.வெங்கையா நாயுடு, 2018 மே 8 அன்று கவுதமாலா நகரில் உள்ள வரலாற்றுச் சிறப்பு வாய்ந்த ஆன்டிகுவா  பகுதியை பார்வையிட்டு, 1979 ஆம் ஆண்டு யுனெஸ்கோ-வால் உலகப் பாரம்பரிய நகரமாக அறிவிக்கப்பட்ட இந்த நகரம் எவ்வாறு அதன் தொன்மை மாறாமல் பராமரிக்கப்படுகிறது என்பதை அறிந்துகொண்டார். பராமரிப்பு முறைகள் குறித்தும், அந்த நகரத்தின் மேயர் திருமதி. சூசனா ஹெய்டி ஆசன்சியோ லியுக் மற்றும் அதிகாரிகளிடம் அவர் விரிவாக கேட்டறிந்தார். 16 ஆம் நூற்றாண்டுக் காலத்தைச் சேர்ந்த இந்த நகரின் தொன்மை மற்றும் பேரழிவுகளிலிருந்து பாதுகாக்கப்படுவது குறித்து வியந்த திரு. வெங்கையா நாயுடு, இது நெருக்கடிகளிலும் பிரகாசிக்கும் வாழ்க்கையைப் போல உள்ளது என்றார்.
ஸ்பானிஷ் ஆட்சியாளர்கள் 1524-ல் கவுதமாலா மீது படையெடுத்த பின், அவர்கள் உருவாக்கிய மூன்றாவது தலைநகரம், ஆன்டிகுவா கவுதமாலா ஆகும். முதலில் அமைக்கப்பட்ட இரண்டு தலைநகரங்கள் 1541 ஆம் ஆண்டு, முறையே, உள்ளூர் கிளர்ச்சியாளர்கள் மற்றும் இயற்கை பேரழிவுகள் காரணமாக கைவிடப்பட்டன. பழைய கவுதமாலா 1565 முதல் தொடர்ந்து நிலநடுக்கத்தால் பாதிக்கப்பட்டதுடன் 1773 ஆம் ஆண்டு ஏற்பட்ட சான்டா மார்தா நிலநடுக்கத்தால் உருக்குலைந்துப் போனதால், தற்போதைய கவுதமாலா நகரத்திற்கு தலைநகரை மாற்ற வேண்டிய கட்டாயம் ஏற்பட்டது.
ஆன்டிகுவா கவுதமாலா நகர்மன்ற கூட்டத்தில் பேசிய திரு. வெங்கையா நாயுடு, கவுதமாலாவின் மாயன் நாகரீகம் மற்றும் இந்தியாவின் சிந்து சமவெளி நாகரீகத்தை சுட்டிக் காட்டியதுடன், தற்போதைய மற்றும் எதிர்கால சந்ததியினருக்கு வழிகாட்டிய திகழும் வகையில், கலாச்சார செழுமையின் மூலத்தை பாதுகாக்க வேண்டியதன் அவசியம் குறித்தும் வலியுறுத்தினார். அகமதாபாத் நகரமும் உலகப் பாரம்பரிய நகரமாக அறிவிக்கப்பட்டிருப்பதை சுட்டிக் காட்டிய அவர், இரண்டு பாரம்பரிய நகரங்களும் ஒருங்கிணைந்து செயல்பட்டால் இருதரப்புக்கும் பயனளிக்கும் என்றும் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 133
பிரதமர் அலுவலகம்
சூரத்தில் நடந்த மூவண்ணக்கொடி பேரணியில் பிரதமர் ஆற்றிய உரையின் கருத்துகள் தமிழாக்கம்
சுதந்திரதின அமிர்தப் பெருவிழாவுக்காக உங்களுக்கு மனமார்ந்த வாழ்த்துக்கள்..!!
இன்னும் சில தினங்களில், நாடு சுதந்திரம் அடைந்து 75 ஆண்டுகள் நிறைவடையவுள்ளது. இந்த வரலாற்று சிறப்புமிக்க சுதந்திரதினத்துக்காக நாம் அனைவரும் தயாராகி வருகிறோம். இந்தியாவின் மூலைமுடுக்கெங்கிலும் மூவண்ணக்கொடி பறக்கிறது. குஜராத்தின் அனைத்து பகுதிகளிலும் உற்சாகம் நிறைந்து காணப்படுகிறது, அதன் பெருமையை சூரத் மேலும் அதிகரித்துள்ளது. நாட்டு மக்களின் ஒட்டுமொத்த பார்வையும், சூரத்தின் மேல் உள்ளது. சூரத்தின் மூவண்ணக்கொடி பேரணியில், சிறிய இந்தியாவை காண முடிகிறது. இன்று ஒட்டுமொத்த இந்தியாவும், சூரத்தின் மூவண்ணக்கொடி பேரணியில் பங்கேற்கிறது. சமூகத்தின் ஒவ்வொரு பிரிவினரும் இதில் பங்கேற்றிருப்பது மகிழ்ச்சியான விஷயம். சூரத், தனது தொழில்கள் மற்றும் வணிகம் மூலம் உலகம் முழுவதும் தனக்கென தனி அடையாளத்தை உருவாக்கியுள்ளது. இன்று சூரத்தில் நடைபெறும், மூவண்ணக்கொடி பேரணி, உலகைக் கவரும் விதமாக உள்ளது.
நண்பர்களே,
சூரத்தின் மூவண்ணக்கொடி பேரணியில், நமது சுதந்திரப் போராட்டத்தின் உணர்வுகளை மக்கள் உயிர்ப்பித்துள்ளனர். இதில் கலந்து கொண்டிருப்பவர்களில் ஒருவர் துணி வியாபாரி, ஒருவர் தொழிலாளி, ஒருவர் கைவினைக் கலைஞர், ஒருவர் தறி நெய்பவர், ஒருவர் போக்குவரத்துடனும், ஒருவர் தங்கம், வைரங்களுடனும், மற்றொருவர் நகைகளுடனும் தொடர்புடையவர்கள்.
நண்பர்களே,
நமது தேசியக்கொடியே, நாட்டின் ஜவுளித்தொழில், காதி மற்றும் தற்சார்பு இந்தியாவின் அடையாளமாக உள்ளது. இந்தத் துறையில் தன்னிறைவு பெற்ற, இந்தியாவுக்கான அடிப்படையை சூரத் எப்போதும் தயார் செய்து வருகிறது. சூரத்தின் ஜவுளித்தொழில், இந்தியாவின் தொழில்திறன், வளமை ஆகியவற்றின் உணர்வுகளை பிரதிநிதித்துவப்படுத்துகிறது. எனவே, இந்த மூவண்ணக்கொடி பேரணி, அந்த பெருமை மற்றும் உத்வேகத்தை தன்னுள் அடக்கியுள்ளது.
நண்பர்களே,
இந்தியாவின் மூவண்ணக்கொடியில் மூன்று நிறங்கள் மட்டும் இல்லை என்றும், அதில் நமது கடந்த காலத்தின் பெருமை, நிகழ்காலத்திற்கான நமது அர்ப்பணிப்பு மற்றும் எதிர்கால கனவுகளின் பிரதிபலிப்பாகும் என்றும், நமது மூவண்ணக்கொடி, இந்தியாவின் ஒற்றுமை, ஒருமைப்பாடு மற்றும் பன்முகத்தன்மை ஆகியவற்றின் சின்னம். சுதந்திரத்தில் ஈடுபட்ட போராளிகள், மூவண்ணக்கொடியில் நாட்டின் எதிர்காலத்தையும், கனவையும் கண்டனர். எந்த வகையிலும் தலைவணங்க விடவில்லை. சுதந்திரம் அடைந்து 75 ஆண்டுகளுக்குப் பிறகு, புதிய இந்தியாவுக்கான பயணத்தை தொடங்கும்போது, மூவண்ணக்கொடி இந்தியாவின் ஒற்றுமையையும், உணர்வையும் மீண்டும் பிரதிபலிக்கிறது.
தேசிய நிதி அறிவிக்கை ஆணையம்
தேசிய நிதி தகவல் அளித்தல் ஆணையத்தின் கீழ் உள்ள நிறுவனங்கள் மற்றும் அவற்றின் தணிக்கையாளர்கள் குறித்த தற்காலிக தரவுத் தளம்
தேசிய நிதி தகவலளித்தல் ஆணையத்தின் ஒழுங்குமுறை வரம்பிற்குள் வரும் நிறுவனங்கள் மற்றும் தணிக்கையாளர்களின் தரவு தளம் உருவாக்கப்பட்டுள்ளது. மேற்கூறிய தரவுத்தளத்தை 31.3.21 அன்று ஆணையம் புதுப்பித்துள்ளது.
5,563 பட்டியலிடப்பட்ட நிறுவனங்கள், 1,156 பட்டியலிடப்படாத நிறுவனங்கள் மற்றும் 101 காப்பீடு மற்றும் வங்கி நிறுவனங்கள் உட்பட 6,820 நிறுவனங்கள் இதில் உள்ளன. அத்தகைய நிறுவனங்களின் 2,079 தணிக்கையாளர்களின் விவரங்களும் தரவுத்தளத்தில் சேர்க்கப்பட்டுள்ளன.
இது தொடர்பாக, பெருநிறுவன விவகாரங்கள் அமைச்சகத்தின் கார்ப்பரேட் தரவு மேலாண்மை பிரிவு மற்றும் இந்தியாவில் அங்கீகரிக்கப்பட்ட மூன்று பங்குச் சந்தைகளுடன் தேசிய நிதி தகவல் அளித்தல் ஆணையம் செயல்பட்டு வருகிறது.
https://www.nfra.gov.in/nfra_domain எனும் முகவரியில் தரவு தளம் கிடைக்கிறது.
தேசிய நிதி தகவல் அளித்தல் ஆணையம்
தேசிய நிதி தகவல் அளித்தல் ஆணையம் என்பது நிறுவனங்கள் சட்டம், 2013-ன் பிரிவு 132-ன் கீழ் அமைக்கப்பட்ட ஒரு ஒழுங்குமுறை அமைப்பு ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1799275